cyanic-selkie/wikianc huggingface dataset:
Interjera dizains
Interjera dizainers
Interjera dizaineriem jābūt augsti kvalificētiem, lai izveidotu funkcionālu, drošu un būvnormatīvu, noteikumu un ADA prasībām atbilstošu interjera vidi. Viņi sniedzas tālāk par krāsu palešu un mēbeļu izvēli un izmanto savas zināšanas būvniecības dokumentu, noslogojuma, veselības aprūpes noteikumu un ilgtspējīgas projektēšanas principu izstrādē, kā arī profesionālu pakalpojumu, tostarp mehānisko, elektrisko, santehnikas un mūža pakalpojumu pārvaldībā un koordinēšanā. drošība — tas viss, lai nodrošinātu, ka cilvēki var dzīvot, mācīties vai strādāt nekaitīgā vidē, kas ir arī estētiski pievilcīga.
Vaiņode (stacija)
Vēsture
Līdz 1989. gadam maršrutā Liepāja—Vaiņode kursēja 4 pasažieru vilcienu pāri dienā, bet posmā Vaiņode—Priekule arī vilciens Rīga—Klaipēda.
Neuzbrukšanas līgums starp Latviju un Vāciju
Latvijas-Vācijas neuzbrukšanas līgums bija starptautisks līgums starp Latviju un Vāciju, ko 1939. gada 7. jūnijā Berlīnē parakstīja Latvijas Ārlietu ministrs Vilhelms Munters un Vācijas Ārlietu valstsministrs Joahims fon Ribentrops.
Kaltiņi
Kaltiņi ir ciems Alūksnes novada Alsviķu pagastā. Atrodas pagasta austrumu daļā 9 km no pagasta centra Alsviķiem, 7 km no novada centra Alūksnes un 202 km no Rīgas.
Monika Adamčaka
Monika Adamčaka (en; dzimusi Kensingtonā, Austrālijā) ir austrāliešu tenisiste. Profesionāles karjeru Adamčaka uzsāka 1998. gadā, 15 gadu vecumā, ITF turnīrā Austrālijā.
Patrīcija Ārkete
Patrīcija Ārkete (en; dzimusi ) ir amerikāņu aktrise.
Cesļava
Cesļava ir ciems Aglonas novada Šķeltovas pagastā. Izvietojies pagasta centrālajā daļā 2,5 km no pagasta centra Šķeltovas, 20 km no novada centra Aglonas un 246 km no Rīgas.
Arnolds Jirgensons
Jirgensona iztrādātā tehnoloģija
LPCS ķīmiskajā fabrikā strādāja 30-40 darbinieku un tā darbojās vecās Baltijas vagonu fabrikas noliktavas korpusā Valmieras ielā 2, blakus Rīgas Piena centrālei. Pienotavu skaits, kas izgatavoja jēlkazeīnu, 1936. gadā pieauga no 39 līdz 98, bet 1937. gadā sasniedza 127. No lauku pienotavām saņemto siera raugu kazeīnu Rīgā šķiroja, pārmazgāja, samala un žāvēja. Pēc tam maisītājā samaisīja ar nelielu ūdens piedevu, mīkstinātājiem un citām piedevām graudainā mitrā masā. No masas īpašās gliemežveida spiedpresēs, kur tā plastificējās un homogenizējās, ieguva kazeīnu, ko uz zināmu laiku iemērca formaldehīda (HCHO) vannās, pēc tam sekoja žāvēšana. Kazeīna plastmasu vērtīgākās īpašības bija krāsu spilgtums un viegla mehāniskā apstrāde, negatīvā – nepadošanās presēšanai veidņos. Kazeīna plastmasas ražoja stieņu un plākšņu veidā 80 dažādās krāsās un musturos. Ar tām apgādāja vietējās ķemmju, pogu, rotaslietu un sadzīves priekšmetu ražotnes. 1937. gadā ap 20 % produkcijas ar nosaukumu „Lettoid” eksportēja uz Lietuvu, Poliju un Holandi. Veica priekšdarbus, lai uzsāktu tekstilkazeīna „Lanital” (Lana Italiana "Itālijas vilna") ražošanu pēc Milānas firmas Sprila viscosa patenta.
Hjells Askillsens
Daiļrade
1952. gadā izdots pirmais noveļu krājums „Tagad es vienmēr pavadīšu tevi līdz mājām” (Heretter følger jeg deg helt hjem), kas guva neviennozīmīgu vērtējumu klaji seksuālā zemteksta dēļ. 1969. gadā par romānu „Vide” (Omgivelser) viņš tika apbalvots ar literatūras prēmiju Mads Wiel Nygaard’s Endowment. 1973. gadā režisors Odvars Bulls Tūhūss (Oddvar Bull Tuhus) ekranizēja šo romānu filmā Marija Maruška (Maria Marusjka). Kopš 1982. gada visas viņa izdotās grāmatas bijušas noveļu krājumi, kuru dēļ viņš pašlaik ir uzskatāms par vienu no atzinīgāk vērtētajiem mūsdienu norvēģu rakstniekiem. 1983. gadā par noveļu krājumu „Tomasa F. beidzamie visiem ļaudīm domātie pieraksti” (Thomas F's siste nedtegnelser til almenheten) Hjells Askillsens ieguva Norvēģijas Kritiķu asociācijas prēmiju. 2006. gadā šis stāstu krājums tika nosaukts par pēdējo 25 gadu labāko norvēģu literatūras daiļdarbu.
Bibliogrāfija
Apgāds „Nordisk” latviski izdevis Hjella Askilsena noveļu izlasi „Spainis pilns laika”, kurā pilnībā iekļauts arī 1983. gadā norvēģiski izdotais noveļu krājums „Tomasa F. beidzamie visiem ļaudīm domātie pieraksti” (Thomas F’s siste nedtegnelser til almenheten). Tas ir bilingvāls izdevums.
H.A. Brieger
SIA H.A.Brieger (agrākie nosaukumi Instruments, Dzintars Production) ir Latvijas uzņēmums, kas nodarbojas ar kosmētikas ražošanu. Tas ir dibināts 2006. gadā kā SIA Daugavpils Lokomotīvju Remonta Rūpnīca (DLRR) meitas uzņēmums, un 2020. gadā tas pārņēma maksātnespējīgās AS "Dzintars" ražošanu. Uzņēmuma īpašnieki ir Igaunijā reģistrētā AS SKINEST GRUPP meitas uzņēmums SIA Skinest Asset Management (67 %, patiesais labuma guvējs ir Oļegs Osinovskis) un SIA ASKO R (33 %, patiesā labuma guvēja ir Anastasija Udalova).
Balds de Ubaldiss
Balds de Ubaldiss (latīņu: Baldus de Ubaldis, itāļu: Baldo degli Ubaldi, 1327—1400) bija viduslaiku itāļu jurists, postglosators. Bartolo de Sasoferato audzēknis. Specializējies gan romiešu, gan kanoniskajās tiesībās. Strādājis par tiesību pasniedzēju Perudžā, Boloņā, Pizā, Florencē, Padujā, Pāvijā.
Sicīliešu valoda
Variācijas
Valodai ir vairāki dialekti, kuri izveidojušies, pateicoties ģeogrāfiskam attālumam starp valodas pratēju kopienām. Taču arī ģeogrāfiski kompaktās Sicīlijas salas ietvaros pastāv 9 dialekti — rietumu, kurā runā reģiona galvaspilsētā Palermo, centrālais, dienvidaustrumu, austrumu, Mesīnas, Eolas un Pantesko dialekts Sicīlijas salā, Kalabrijas reģionā runātās ziemeļu un dienvidu variācijas un Apūlijas reģionā runātās ziemeļu, centrālās un dienvidu variācijas.
Aleksandrs Frolovs
Spēlētāja karjera
2002. gada vasarā Aleksandrs visbeidzot pievienojās Losandželosas "Kings" rindām, savā debijas sezonā atzīmējoties ar 31 rezultativitātes punktu. 2004.—05. NHL sezonas lokauta laika Aleksandrs spēlēja Maskavas CSKA rindās, taču tad atgriezās Losandželosā. "Kings" rindās Frolovs spēlēja līdz pat 2010.—11. sezonas sākumam, kad spēlētājs pievienojās Ņujorkas "Rangers" vienībai. 2011. gada janvārī Frolovs guva nopietnu ceļa traumu, kas viņam liedza spēlēt līdz pat nākamās sezonas sākumam.
Hojersverda
Hojersverda ir pilsēta Vācijā, Saksijas zemē, Baucenes apriņķī pie Švarce Elsteres upes.
Rožē Valkovjaks
1956. gada Tour de France
Šāda reakcija Valkovjakam izraisīja depresiju. Viņš piedalījās nākamā gada tūrē, bet vairs nespēja uzrādīt augstus rezultātus. 1957. gadā viņš startēja Vuelta a España un uzvarēja vienā posmā. Pēc tam viņš vēl divus gadus turpināja piedalīties sacensībās. Pēc karjeras beigām viņš savā dzimtajā pusē izveidoja bāru, bet nespējot sadzīvot ar apmeklētāju jokiem par viņa Tour de France uzvaru, viņš vēl vairāk zaudēja pārliecību un atgriezās virpotāja darbā Monlisonas automašīnu rūpnīcā, kur bija strādājis jaunībā.
Lora Derna
Lora Elizabete Derna (en; dzimusi ) ir amerikāņu aktrise, kinorežisore, producente.
Adriens Leruā
Biogrāfija
1996. gadā pametis šahista karjeru un nopietni pievērsies dzejai. Izdevis vairākus dzejoļu krājumus. Savā dzejā centies atspoguļot pusaudža pasaules izjūtas, jaunieša saskarsmi ar apkārtējo pasauli.
Lora Derna
Derna trīs reizes tikusi nominēta Amerikas Kinoakadēmijas balvai — par lomām filmās Rambling Rose, "Mežone" un Marriage Story. Par otrā plāna lomu filmā Marriage Story balvu ieguva. Ieguvusi piecas Zelta globusa balvas (par lomām TV filmās Afterburn (1992), Recount (2008) un TV seriālos Enlightened (2011—2013) un "Lielie mazie meli" (Big Little Lies (2017—2019), un filmā Marriage Story (2019)), vienu BAFTA kino balvu (par lomu filmā Marriage Story) un vienu Emmy balvu (par lomu TV seriālā "Lielie mazie meli").
Andrejs Mediņš
Dzīvesgājums
Valsts bērnu tiesību aizsardzības inspekcija kopā ar Tiesībsarga biroju 2020. gada augustā "Kalna svētību kopienā" konstatējusi, ka vasaras mēnešos bērni tikuši nodarbināti lauku darbos no desmit līdz 12 stundām dienā bez iespējas saņemt medicīnisko palīdzību un pārkāpumu gadījumā tikuši sodīti ar pārtikas devu ierobežošanu.
Pričal (SKS)
Lidojuma gaita
Pirmais modulim pieslēdzās kosmosa kuģis Sojuz MS-21 2022. gada 18. martā.
Kristīgo zemnieku un katoļu partija
Partija tika izveidota 1920. gada janvārī ar nosaukumu "Latgales Kristīgo zemnieku savienība". 1925. gada februārī pārsaukta par Kristīgo zemnieku partiju, bet 1933. gada augustā tās nosaukums tika nomainīts uz "Kristīgo zemnieku un katoļu partija". Partijas darbība apturēta 1934. gada maijā.
Tartu semiotikas skola
Darbība
Par skolas izveidošanās sākumu var uzskatīt 1964. gadu, kad Tartu Universitātes izdevniecība sāka publicēt zinātnisko rakstu krājumu Труды по знаковым системам ("Darbi par zīmju sistēmām") un līdz 1970. gadam tika rīkotas vasaras skolas par sekundārajām modelējošajām sistēmām. Sekundārās modelēšanas sistēmas un kultūrspecifiska valodas un kultūras analīze tika uzsvērta kā mazāk determinisks, materiālistisks kultūras analīzes modelis. Pakāpeniski veidojoties komunikācijai starp Maskavas un Tartu valodas modelēšanas sistēmu analīzes pārstāvjiem, veidojās arī tieša komunikācija starp Tartu un Maskavas pētniekiem. 1964. gadā Jurijs Lotmans nosūtīja vēstuli Vjačeslavam Ivanovam, kurā norādīja, ka semiotikas pētnieciskajam aplim jābūt relatīvi noslēgtam, lai saglabātu iekšēju neatkarību no ideoloģiskas cenzūras. Liela daļa no pētniecības rezultātu un diskusiju notika ikgadējās konferencēs, kas nodēvētas par vasaras skolās. Tajās tikusi uzsvērta demokrātiska sapratne starp visiem intelektuālajiem biedriem un intensīva sintēze starp apspriestajām idejām.
Braslavas ezeru nacionālais parks
Dibināts 1995. gadā. 691 kvadrātkilometru lielā nacionālā parka kodols ir Braslavas ezeru sistēma. Ezeri aizņem 17% no teritorijas, bet meži — 46%. Nacionālā parka administrācija atrodas Braslavā. Ezeru sistēmā ietilpst apmēram 30 savastarpēji savienoti ezeri (lielākie — Drivjatu ezers, Snudu ezers, Strustas ezers), to krastos — atpūtas bāzes.
Jānis Spāre
Biogrāfija
Jānis Spāre dzimis Kurzemes guberņas Tukuma apriņķa Remtes pagastā, zemnieka daudzbērnu ģimenē. Mācījies Remtes lauksaimniecības skolā. Pēc tās beigšanas 1910. gadā viņš sāka strādāt Plauža un Saulīša mehāniskajās darbnīcās, bet no 1912. gada Otto Erbes mehāniskajā rūpnīcā. Šeit sāka nodarboties ar svaru bumbu celšanu. Bet drīz vien par boļševiku skrejlapu izplatīšanu "Union" strādnieku vidū, viņš zaudēja darbu un jauna darba meklējumos devās uz Maskavu, kur 1915. gadā sāka strādāt brāļu Bromleju rūpnīcā (no 1922. gada rūpnīca «Красный пролетарий»). Viņš iestājās sporta klubā un sāka nodarboties ar stieni vācu trenera Otto Maiera vadībā. Pēc Oktobra revolūcijas sportists dienēja bruņotajos spēkos. Pēc Pilsoņu kara beigām viņš atgriezās sportā un kļuva par vairākkārtēju PSRS čempionu svarcelšanā.
Viņš nomira 1962. gadā Maskavā un tika apbedīts Novodevičjes kapsētā.
Nikolajs Gudaņecs
Nikolajs Gudaņecs ir Latvijas Rakstnieku savienības un Krievijas Rakstnieku savienības biedrs. Viņš ir Rakstnieku fantastu apvienības dalībnieks. Gudaņecs ir Starptautiskās Neatkarīgo ekspertu asociācijas loceklis.
Asus
Vēsture
Uzņēmums Asus dibināts Taipejā 1989. gadā, un Asus radītāji ir T. H. Tuns, Teds Hsu, Veins Hsjehs (Wayne Hsieh) un M. T. Liao, visi četri kādreiz strādājuši Acer kā aparatūras inženieri. Asus izveidoja mātesplates prototipu Intel 486 lietošanai, bet tas bija jādara bez piekļuves faktiskajam procesoram. Asus vērsās pie Intel, lai pieprasītu procesoru. Vajadzēja pārbaudīt, vai darbojas, bet pašam Intel bija problēma ar savu 486 mātesplati. Asus atrisināja Intel problēmu, un izrādījās, ka Asus mātesplate darbojās pareizi, nebija nepieciešams veikt turpmākās modifikācijas. Kopš tā laika Asus saņēma Intel inženierijas paraugus, apsteidzot konkurentus.
Tārante
Tārante ir pilsēta Vācijā, Saksijas zemē, Saksijas Šveices - Austrumu Rūdu kalnu apriņķī uz rietumiem no Drēzdenes.
Agnese Monika
Biogrāfija
2003. gada 8. oktobrī viņa izdeva pirmo albumu — And the Story Goes — nu jau kā pieaugušo statusā. Albums tika nominēts desmit Anugerah Musik Indonesia (Indonēzijā augstākais apbalvojums mūzikā) kategorijās, no kurām trijās tas tika apbalvots. Līdzās tam Agnese Monika spēlēja galvenās lomas trijos seriālos Cewekku Jutek, Bunga Perawan un Cantik.
Sarasādata Hademālšārīha
Biogrāfija
2015. gadā pēc uzvaras mačā pret Atusu Purkašjanu kvalificējusies FIDE sieviešu Grand Prix sērijas turnīriem 2015./2016. gadā. 2016. gada aprīlī Grand Prix posmā Teherānā izcīnījusi otro vietu aiz Dzjui Veņdzjuņas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Sopiko Guramišvili. 2018. gada decembrī Sanktpēterburgā izcīnījusi sudraba medaļas Pasaules čempionātos sievietēm ātrajā šahā un šaha ātrspēlē.
Ilgākais ceļojums
"Ilgākais ceļojums" (en) ir 2015. gada ASV romantiska drāma, kas balstīta uz Nikolasa Spārksa tāda paša nosaukuma romānu. Filmas režisors ir Džordžs Tilmans jaunākais. Galvenās lomas atveido Skots Īstvuds, Brita Robertsone, Džeks Hjūstons, Ūna Čaplina un Alans Alda. Filmas pirmizrāde notika.
H&M
H&M Latvijā
2013. gada 24. oktobrī tirdzniecības centrā Mols, atvēra trešo veikalu. 2014. gada 26. aprīlī Rīga Plaza, atklāja savu ceturto un piekto veikalu tostarp H&M Home, bet 15. novembrī atvēra savu sesto veikalu tirdzniecības centrā Domina.
Japāņu sieviete
Analīze
Sēkejs bija ietekmīgs 19. gadsimta ungāru gleznotājs, kā arī ungāru mākslas tradīciju reformators. Šajā darbā ungāru mākslā parādās pirmā Japānisma ietekme. Spriežot pēc ķermeņa formas un citām pazīmēm, gleznas modele nav bijusi japāniete, bet citas gleznas iezīmes un priekšmeti tajā norāda uz Japānas kultūru un garu. Gluži kā vairums ungāru sabiedrības, Sēkejs, visticamāk, ar Japānas oriģināldarbiem un priekšmetiem iepazinās Austrumāzijas izstādē Ungārijas Nacionālajā muzejā 1870. gadā un šī izstāde nākamajā gadā viņu pamudināja radīt šo gleznu. Gleznai tapa vairākas versijas.
Kreilis (filma)
Pēc tam, kad nāvējošs negadījuma rezultātā bokseris nokļūst uz iznīcināšanas ceļa, viņam jācīnās, lai atgūtu meitu no bērnu aizsardzības dienestiem, kā arī, lai atjaunotu savu profesionālo karjeru.
Magelāna mākonis (nozīmju atdalīšana)
"Magelāna mākonis" var būt:
Melnkalnieši
Cēlušies no slāvu ciltīm, kuras no 6. līdz 7. gadsimtam ienāca Balkānu pussalā, kur viņu senči sajaucās ar šeit dzīvojošiem ilīriešiem. Melnkalniešu tautība sāka veidoties Melnkalnes kņazistes laikā 19. gadsimtā, bet 20. gadsimtā tā konsolidējās no serbiem atšķirīgā nācijā. Melnkalnieši runā serbhorvātu (melnkalniešu) valodā. Pēc ticības kristieši (lielākoties pareizticīgie).
Aldona (karaliene)
Dzīvesgājums
Dzimusi Lietuvas dižkunigaiša Ģedimina ģimenē. Agrīni salaulāta ar Polijas princi Kazimiru ar mērķi stiprināt Polijas un Lietuvas politisko aliansi pret Vācu ordeni. Pēc ierašanās Polijā un kristīšanas pieņēma Annas vārdu. Pēc Jana Dlugoša (la, 1415—1480) "Annālēs jeb slavenās Polijas karalistes hronikā" (Annales seu cronicae incliti Regni Poloniae) rakstītā: "Anna veltīja sevi spēlēm, dejām un laicīgiem priekiem, jo ​​šādas prasmes viņa bija ieguvusi jau no bērnības pie barbariskiem vecākiem".
Sublitorāle
Kontinentālā šelfa zona
Nozīmīgas sublitorales apgabalu platības, kas tiek uzskatītas kā šefa zona, var atrasties arī pie t.s. mikrokontinentiem — Madagaskaras plato, Šeišeļu un Saja de Maljas pacēlumiem Indijas okeānā, kā arī Jaunzēlandes plato rajonā Klusajā okeānā, kas pēc Zemes garozas uzbūves iekļaujot granīta slāni ir līdzīgi kontinentiem.
Intelsat III F-8
Intelsat III F-8 bija starpvalstu organizācijas Intelsat sakaru pavadonis. Orbītā tas tika palaists, bet nesasniedza plānoto orbītu, tādēļ nebija izmantojams.
Ligita Dēvica
2010. kļuvusi par Triju Zvaigžņu ordeņa kavalieri. 2011. gadā saņēmusi Valmieras pilsētas pašvaldības apbalvojumu „Goda valmieriete 2011”, bet 2013. gadā — Spēlmaņu nakts balvu par mūža ieguldījumu teātra mākslā.
Filtru burbulis
Filtra burbuļa raksturojums
Filtru burbulis ir neredzams. Tas lietotājam piedāvās informāciju pēc iepriekš iegaumētiem lietotāja uzskatiem. Nav definēts, kādēļ indivīds saņems konkrēto informāciju, vai pēc kādiem kritērijiem tā tika atlasīta un nodota viņam. Indivīds nevar būt drošs, ka pieņēmumi, kurus filtri ir izdarījuši par viņu ir pareizi vai nepareizi, nav pat zināms, vai pieņēmumi par indivīdu ir primārais, kādēļ tiek piedāvāta konkrētā informācija. Lietotājs pats neizvēlas kritērijus, pēc kādiem informāciju būtu nepieciešams atlasīt, tādēļ iespējams, ka šī informācija, kuru viņš saņems nebūs objektīva, viņam piemērota. Atrodoties burbulī, nav iespējams noteikt, cik objektīva ir informācija, ko burbulis sniedz indivīdam.
400 metri
Latvijas rekords 400 m vīriešiem ir 45,88 s un to uzstādīja Vjačeslavs Kočerjagins. Latvijas rekords 400 m sievietēm ir 50,71 s un tas pieder Vinetai Ikauniecei, uzstādīts.
Jānis Dreiblats
Precējies ar aktrisi Ilgu Martinsoni. Dēls ir mūziķis un dziedātājs Emīls Dreiblats.
Atusa Purkašjana
Biogrāfija
Divas reizes izcīnījusi medaļas Pasaules junioru šaha čempionātos: 2000. gadā zeltu U12 vecuma grupā, bet 2002. gadā bronzu U14 vecuma grupā. Sešas reizes uzvarējusi Irānas sieviešu šaha čempionātos (2007, 2008, 2009, 2011, 2013, 2014). Divas reizes izcīnījusi medaļas Āzijas sieviešu šaha čempionātos: 2010. gadā zeltu un 2014. gadā sudrabu. 2015. gadā zaudējusi maču pret Sarasādatu Hademālšārīhu un nekvalificējusies FIDE sieviešu Grand Prix sērijas turnīriem 2015./2016. gadā.
Par panākumiem turnīros FIDE 2009. gadā viņai piešķīra starptautiskās lielmeistares (WGM) nosaukumu.
Raibais platpieris
Dabiskajā vidē Āzijā sugas izdzīvošanu apdraud vides piesārņojums, pārmērīga zvejniecība un ūdenstilpju mākslīga pārveidošana, uz tām izbūvējot aizsprostus. Iespējams, tā ir apdraudēta, jo populācijas lielums ik gadu samazinās, bet, tā kā trūkst datu par šīs sugas populācijas lielumu, tai, saskaņā ar Starptautiskās dabas un dabas resursu aizsardzības savienības datiem, nav piešķirts kāds noteikts sugas statuss.
Vairošanās
Dzimumgatavība raibajam platpierim iestājas 5—6 gadu vecumā, sasniedzot 55—70 cm garumu un 5—10 kg masu. Nārsto pavasarī un vasarā plūdu laikā, kad ūdens temperatūra ir 18—27°C. Ja ūdens līmenis krītas, nārstošana tiek pārtraukta, bet atsākas, ja līmenis atkal ceļas. Nārstošana notiek ūdens augšējos slāņos. Auglība 0,3—1,9 milj. ikru, kas ir dzeltenīgā krāsā un caurspīdīgi. Raksturīgs porciju nārsts līdz 3 piegājieniem. Ikri puspelaģiski, to attīstība ilgst 1—3 dienas, atkarībā no ūdens siltuma. Ja uz upes ir sabūvēti aizsprosti, ikri nespej peldēt pietiekami ilgi pa straumi un attīstīties. Arī kāpuri turpina peldēt pa straumi lejup pa upi, līdz apmetas kādā stāvoša vai ļoti lēni plūstoša ūdens līcī, plūdu ūdeņu ezeriņā vai attekā. Veido hibrīdus ar balto platpieri. Raibais platpieris var sasniegt 17—20 gadu vecumu.
Filipīnu karogs
Simbolisms
Horizontāla sarkana strīpa simbolizē patriotismu.
20-E. Rīgas policijas bataljons
'''20-E. Rīgas policijas bataljons''' bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1944. gada 19. novembrī ar iekļaušanu 1. Rīgas latviešu brīvprātīgo policijas pulkā kā IV bataljons.
Vārmes nolaidenums
Klimats
Noalidenumā klimats mēreni vēss un vidēji mitrs. Gada vidējā temperatūra ap 6 °C, janvāra — no –4 līdz –5 °C, jūlija — 16,5 °C. Bezsala periods 140—150 dienas, nokrišņu daudzums — 600—700 mm gadā, no tiem 450—500 mm ir siltajā gada laikā. Sniega sega biezums līdz 20 cm, tā var saglabāties līdz 60 dienām.
Džons fon Neimans
Biogrāfija
Trīsdesmito gadu beigās Džona fon Neimana uzmanība pievērsās hidrodinamikai. Te vēl bija daudz noslēpumainu un nenoskaidrotu problēmu. Kopš 1940. gada zinātnieks tika iesaistīts militāro resoru darbībā, taču matemātiskie pētījumi neapsīka. 1944. gadā iznāca kopā ar O. Morgenšternu uzrakstītā fundamentālā grāmata "Spēļu teorija".
Federiko Kjeza
Karjera
Itālijas futbola izlases sastāvā debitēja spēlē pret Argentīnu.
Sasniegumi
Juventus
Vilis Ģelbe
Dzīvesgājums
Latvijas armijā V. Ģelbe iestājās brīvprātīgi 1918. gada novembrī kā viens no pirmajiem Ziemeļlatvijas brigādes karavīriem. Piedalījies kaujās galvenokārt Vidzemē.
2017. gadā pēc Rīgas domes lēmuma, Viļa Ģelbes vārdā tika nosaukta iela Rīgā.
Rihards Rudāks
Mācījies Latvijas Valsts konservatorijā, kur beidzis Drāmas teātra kursu. Kopš 1965. gada strādā Valmieras teātrī.
Saldūksne
Kladu sistēma
2008. gada iedalījumā pienaines pēc ģenētiskās izcelsmes tika sadalītas 3 apakšģintīs — Piperites (ieskaitot saldūksni), Russularia un Plinthogalus, kas savukārt tika sadalītas sekcijās un apakšsekcijās. Saldūksne kopā ar egleni ietilpināta sekcijā Zonarii un apakšsekcijā Scrobiculati.
Barības vērtība
Rietumeiropā un Amerikā šī sēne ir mazpazīstama un reti tiek iekļauta populāros sēņu noteicējos vai tiek norādīta kā mazvērtīga, vai ar nezināmu ēdamību, tomēr to kā ēdamu atzīmē ANO Pārtikas un lauksaimniecības organizācija. Toties Krievijā pēc vecās PSRS klasifikācijas tā atbilst 1. (augstākajai) barības vērtības kategorijai kopā ar baravikām un rudmiesēm. 20. gadsimta vidū tā bija visdārgākā pienaiņu sēne Krievijas tirgos.
Gaismas iela (Jūrmala)
Ielu savienojumi
Gaismas iela ir savienota ar šādām ielām:
Hanness Volfs
Karjera
Savu karjeru Volfs sāka Zalcburgas "Red Bull". 2019. gada jūlijā Volfs pievienosies Vācijas Bundeslīgas komandai RB Leipzig.
Sergejs Vinogradovs
Sergejs Vinogradovs (, 1869—1938) bija krievu gleznotājs, Pēterburgas Mākslas akadēmijas īstenais loceklis, kas kopš 1924. gada dzīvoja Rīgā.
Ziemeļarābijas raksts
Hismas raksts
Hismas raksts (agrāk — «tamūdu E») bijis izplatīts tuksnešainajā Hismas tuksnesī mūsdienu Jordānijas dienvidos un Saūda Arābijas ziemeļrietumos, pierakstot vienu no senarābu valodas dialektiem mūsu ēras 1.—4. gadsimtā.
Marta Timmermane
1. Sezona
Leons pašķīrās no Elzas, Marta un Leons sagāja kopā. Viesnīcā ieradās Līgas brālis Aleksis, un gribēdams iegūt viesnīcu sev un Līgai, apmeloja Martu un dabūja viņu cietumā, bet viņa joprojām uzticējās Aleksim, kurš bija arī Martas advokāts.
Bērnu sanatorija "Ogre"
Vēsture
Ēkas būvniecība sākās 1926. gadā pēc Rīgas Centrālās slimo kases pasūtījuma, tā būvēta pēc Konstantīna Pēkšēna projekta. 1927. gadā tika atklāts Rīgas trūcīgo bērnu atpūtas nams "Mālkalne". Ēkas arhitektūru raksturo īpatnējs funkcionālisma un nacionālā romantisma savienojums. Sanatorijas iekštelpu sienas apgleznojis Ansis Cīrulis. Freskas veidotas uz cieta kaļķa apmetuma sausās kazeīna freskas tehnikā un tās ir veltītas bērnu ikdienas gaitām – pasaku stāstīšanai, dejām un rotaļām. Anša Cīruļa zīmētās freskas ir valsts nozīmes mākslas piemineklis. Freskām bagātākā ir ēdamzāle. 20. gadsimta 50. gados Cīruļa freskas tika aizkrāsotas, bet restaurācijas darbu laikā gleznojumus atjaunoja. Kopš 1959. gada iestāde pārdēvēta par tuberkulozes sanatoriju "Ogre". Otrā pasaules kara laikā ēkā darbojās vācu armijas hospitālis.
Vita Paulāne
Pirms tam bijusi Stopiņu novada domes priekšsēdētāja.
Sasanīdu impērija
Vēsture
224. gadā pirmais sasanīdu valdnieks Ardašīrs I sakāva Partas impēriju. 3.—4. gadsimtā sasanīdiem bija regulāri bruņoti konflikti ar Romas impēriju, bet 6. gadsimtā ar tās pēcteci Bizantiju. Sasanīdi iebruka arī Centrālāzijā.
Snuķaiņi
Evolūcija
Snuķaiņu izcelšanās notikusi Āfrikā. Vissenākais zināmais snuķainis Eritherium azzouzorum, kas ir arī viens no senākajiem placentāļu (Eutheria) pārstāvjiem, bija mazs, lapsas izmēra dzīvnieks. Tā fosilijas atklātas Marokā, mazais snuķainis ir dzīvojis pirms apmēram 60 miljoniem gadu paleocēna beigās. Paleocēna beigās dzīvoja arī otrs senākais snuķainis Phosphatherium, kura fosilijas arī atrastas Marokā. Eocēna laikā un oligocēna sākumā attīstījās daudzas dažādas sugas, piemēram, eocēna laikā Āfrikā radās Numidotheriidae, Moeritheriidae un Barytheriidae snuķaiņu dzimtas. Tie bija tapīra auguma dzīvnieki, kuriem bija jau daļēji attīstīti ilkņi un kuri mitinājās seklu ūdenstilpju krastos. Tiem bija raksturīgs daļēji ūdenī dzīvojošu dzīvnieku dzīves veids. Indijas subkontinentā attīstījās snuķaiņu dzimta Anthracobunidae. Ar laiku snuķaiņi sāka dzīvot plašās teritorijās Ziemeļamerikā, Eiropā, Āzijā un Āfrikā.
Mana ģimene un citi zvēri
"Mana ģimene un citi zvēri" ir dabaspētnieka Džeralda Darela vislielāko atzinību ieguvusī grāmata, kas nāca klajā 1956. gadā. Tā ir pirmā triloģijas daļa, kura veltīta Korfu salā pavadītajam bērnības posmam no 1935-1939. gadam. Citas šajā sērijā ietilpstošās grāmatas ir "Putni, zvēri un radinieki" (1969) un "Dievu dārzs" (1978).
Dzelzceļa līnija Daugavpils—Indra
Stacijas un pieturas punkti
Neskaitot Daugavpili, mūsdienās līnijā ir astoņas stacijas un divi neizmantoti pieturas punkti.
2013. gads kosmonautikā
Šeit apkopoti 2013. gada nozīmīgākie notikumi kosmonautikā.
Kosmiskie nesēji
Dienvidkoreja 30. janvārī kļuva par kosmisko lielvalsti, ar savu nesējraķeti Naro-1 no savas valsts teritorijas veiksmīgi palaižot savu pavadoni STSAT 2C.
2014.—2015. gada Itālijas futbola čempionāta A sērijas sezona
2014.—2015. gada Itālijas futbola čempionāta A sērijas sezona bija 83. A sērijas sezona un 113. Itālijas futbola čempionāta sezona kopumā. Tā sākās un noslēdzās. Par A sērijas uzvarētājiem kļuva Turīnas "Juventus" futbolisti, kas Itālijas čempionu titulu izcīnīja 31. reizi kluba vēsturē. Sezonas rezultatīvākie spēlētāji ar 22 vārtiem bija Internazionale pārstāvošais Mauro Ikardi un Hellas Verona spēlētājs Luka Toni.
Sluckas rajons
Sluckas rajons ir Minskas apgabala rajons Baltkrievijā. Robežojas ar Minskas apgabala Puhaviču, Starija Darohu, Ļubaņas, Saļihorskas, Kapiļas un Uzdas rajoniem.
2012.—2013. gada Rīgas "Dinamo" sezona
Pēc regulāras sezonas noslēguma izslēgšanas kārtā neiekļuvušās komandas uzsāka cīņu par Cerības kausu, kuru izdevās izcīnīt Rīgas "Dinamo".
Vārtsargi
Sp - spēles, U - uzvaras, Z - zaudējumi, IV - ielaistie vārti, AM - atvairītie metieni, AM% - atvairīto metienu procents, VS - ielaistie vārti vidēji spēlē, MIN - minūtes uz ledus, S - "sausās" spēles, SM - soda minūtes
Nikolā Flamels
Pēc nāves
1761. gadā Flamelu ar sievu it kā redzēja Parīzes operā. Pēc baumām, kopā ar viņiem esot bijis viņu dēls, kurš piedzimis Indijā.
Nikolā Flamela testaments
Savā testamentā Flamels apraksta filozofu akmens pagatavošanas etapus. Pats testaments ir veltīts Flamela brāļadēlam. Nikolā Flamels vēlas, lai filozofu akmens recepte pazūd kopā ar viņu, to pašu viņš prasa izdarīt arī brāļadēlam.
Literatūra
Leģendas par Nikolā Flamela izgudrojumiem — filozofu akmeni un viņa ilgo dzīvi ir atspoguļotas fantastikas žanra literatūrā. Nikolā Flamels pieminēts tādās grāmatās, kā:
Inese Ramute
Precējusies ar aktieri Juri Laviņu. Meitas ir režisore Elīna Cērpa un režisore un žurnāliste Liene Laviņa-Kalnaella.
Tomass Tuhels
Futbolista karjera
Dzimis Bavārijas pilsētā Krumbahā, ar futbolu sāka nodarboties vietējā klubā TSV Krumbach. 1988. gadā pievienojās FC Augsburg jaunatnes futbola akadēmijai, tomēr kluba pirmajā komandā tā arī neuzspēlēja. 1992. gadā pārgāja uz Stuttgarter Kickers komandu, kas tolaik spēlēja 2. Bundeslīgā. Tās sastāvā aizvadīja tikai astoņas spēles un 1994. gadā pievienojās SSV Ulm klubam Dienvidu reģionālajā līgā. 24 gadu vecumā bija spiests beigt futbolista karjeru hroniska ceļa locītavas skrimšļa savainojuma dēļ.
Bens Bārnss
Piedalījies arī tādās filmās kā "Zvaigžņu putekļi" (2007), "Dorians Grejs" (Dorian Gray, 2009), Killing Bono (2011), "Vārdi" (2012), "Lielās kāzas" (The Big Wedding, 2013) un "Septītais dēls" (2014).
Uzbrukums Čerņihivas civiliedzīvotājiem
Reakcija
Aptuveni četras stundas pēc notikušā Čerņihivas apgabala prokuratūra par uzbrukumu ierosināja lietu tiesā. Izmeklēšanu sāka arī Ukrainas Drošības dienesta Čerņihivas apgabala nodaļa.
Krievijas Aizsardzības ministrijas pārstāvis Krievijas ģenerālmajors Igors Konašenkovs sacīja, ka "visos Kijivas režīma propagandas resursos tika izplatīti videomateriāli ar Čerņihivā bojā gājušajiem civiliedzīvotājiem, kurus, iespējams, nošāva Krievijas karavīri. Tika norādīts, ka visi mirušie it kā stāvējuši rindā pēc maizes. Es vēlos uzsvērt, ka Čerņihivā nebija krievu karavīru."
Viktorijas sala (Krievija)
Vēsture
Salu 1898. gada 20. jūlijā atklāja norvēģu jūrasbraucēji Johanness Nīlsens un Ludvigs Sebulonsens un nosauca to par godu Nīlsena jahtai Victoria.
Laionels Ričijs
Laionels Brokmens Ričijs (en; dzimis ) ir amerikāņu dziedātājs, dziesmu autors, mūziķis, ierakstu producents un aktieris. Ieguvis Zelta globusa balvu un Amerikas Kinoakadēmijas balvu par labāko dziesmu filmai White Nights (1985) (dziesma Say You, Say Me).
Slucka (pilsēta)
Vēsture
Rakstos Slucka pirmoreiz minēta 1116. gadā. 12. gadsimtā tā izveidojās par Sluckas kņazistes centru. No 14. gadsimta sākuma kņaziste atradās Lietuvas lielkņazistē. 1582. gadā Sluckā tika radīts Sluckas evaņģēlijs — baltkrievu valodas piemineklis. Pēc pēdējās Sluckas kņazienes Sofijas nāves pilsēta pārgāja viņas vīra Januša Radzivila īpašumā. Radzivilu īpašuma pilsēta bija no 1612. līdz 1695. gadam un no 1744. līdz 1832. gadam. 1736. gadā pilsētā sāka izgatavot t.s. Sluckas jostas — Lietuvas lielkņazistes augstmaņu tērpa sastāvdaļu, un Slucka kļuva par tekstilrūpniecības centru.
Bristola sala
Bristola sala (en) vai Blanka (es vai Isla Blanco) ir neapdzīvota vulkāniska sala Dienvidsendviču salu arhipelāgā Atlantijas okeāna dienvidos, otrā lielākā arhipelāga sala. Administratīvi sala ietilpst Apvienotās Karalistes valdījumā Dienviddžordžijā un Dienvidsendviču Salās. Izvietojies arhipelāga dienvidrietumos, Forstera šaurums to atdala no Dienvidu Tules salām dienvidrietumos, bet Bisko šaurums — no Montagjū salas ziemeļos. Sala ir aktīvs vulkāns, pēdējais izvirdums reģistrēts 1956. gada 11. janvārī.
Faraday
Faraday var būt:
Ģirts Ostenieks
Ģirts Ostenieks ( — ) bija latviešu skeletonists.
Ģirts Ostenieks piedalījās 2000. gada Pasaules čempionātā, kur izcīnīja 31. vietu 35 sportistu konkurencē. Viņš piedalījās vienā Pasaules kausa posmā 1999./2000. gada sezonā, taču palika bez punktiem un bez vietas kopvērtējumā. 2000./2001. gada sezonā Ostenieks piedalījās Eiropas kausā. 2000. gada martā izcīnīja 3. vietu pirmajā Latvijas čempionātā skeletonā.
Ģirts Ostenieks gāja bojā negadījumā Siguldas bobsleja un kamaniņu trasē, ietriecoties tukšās Krievijas komandas bobsleja kamanās.
Zolitūdes traģēdijas parlamentārās izmeklēšanas komisija
Komisijas skatītie jautājumi
Visvairāk uzmanības komisija savā darbībā veltīja tieši būvniecības jautājumiem – valsts (Valsts būvinspekcijas likvidācija un Būvniecības valsts kontroles biroja izveide) un pašvaldību īstenotā būvniecības kontrole, būvspeciālistu augstākās izglītības un sertifikācijas kvalitāte, publiskie iepirkumi būvniecībā, būvizstrādājumu tirgus uzraudzības sistēma, būvprojektu kvalitāte, valsts īstenotā būvniecības politika un citi jautājumi. Pievēršoties jautājumiem, kas saistīti ar civilo aizsardzību un sociālo palīdzību, komisija savās sēdēs skatīja jautājumus par apsardzes darbinieku sagatavotību, valsts un pašvaldību dienestu sadarbību krīzes situācijās, nevalstisko organizāciju iesaisti sociālās palīdzības sniegšanā, valsts sniegto atbalstu nelaimes gadījumos cietušajiem un citiem jautājumiem.
Atklātība komisijas darbā
Komisijas veiktā parlamentārā izmeklēšana notika pilnīgi atklāti. Komisijas sēdes regulāri tika translētas tiešraidē Saeimas mājaslapā, kā arī portālā “Delfi.lv. Sēdes tiešraidē skatīja vidēji 3000 cilvēku. Komisija izveidoja arī savu mājaslapu, kura darbojās arī pēc komisijas pilnvaru izbeigšanās. Mājaslapā tika ievietoti visi komisijas sēžu protokoli, sēžu videoieraksti un audioieraksti, kā arī komisijas svarīgākā sarakste ar nevalstiskajām organizācijām un valsts iestādēm. Komisijas mājaslapa no 2015. gada februāra līdz septembrim kopumā ir tikusi skatīta 26 640 reizes. Par komisijas darbu vēstīja arī komisijas locekļa A. Kaimiņa videosižeti, kuri kopumā ir skatīti 483 000 reizes, katrs sižets vidēji ir skatīts 37 154 reizes.
Teds 2
Teds un Temi-Linna, kuri nesen apprecējušies, vēlas mazuli, tomēr, lai Teds varētu kļūt par tēvu, viņam tiesā būs jāpierāda, ka viņš ir pilnvērtīgs sabiedrības loceklis.
Zolitūdes traģēdijas parlamentārās izmeklēšanas komisija
Komisijas galaziņojuma pieņemšana
Zolitūdes traģēdijas parlamentārās izmeklēšanas komisijas galaziņojums tika pieņemts 2015. gada 27. oktobrī ar astoņām balsīm „par” ( R. Balodis, I. Rībena, I. Sudraba, K. Krēsliņš, K. Seržants, J. Vectirāns, M. Šics, A. Kaimiņš), ar divām balsīm „pret” ( I. Dālderis, A. Loskutovs), un diviem komisijas locekļiem atturoties (Z. Tretjaka, I. Zujevs). Galaziņojums komisijā tika skatīts trijos lasījumos, piemērojot analoģiju ar likumprojektu izskatīšanu trijos lasījumos.
Komisijas galaziņojuma saturs
Galaziņojuma daļā "Būvniecības jomas normatīvais regulējums un uzraudzības sistēma" liela uzmanība ir veltīta Valsts būvinspekcijas likvidācijai 2009. gadā. Komisija secināja, ka inspekcijas likvidācija ievērojami samazināja būvniecības uzraudzību, palielinot traģēdijas iespējamību. Ievērojot to, ka galīgo lēmumu par Valsts būvinspekcijas likvidāciju pieņēma Saeima, komisija rosināja parlamentu izveidot Analītisko dienestu, kura galvenais mērķis būtu likumdošanas padziļināta analīze. Komisija atbalstīja Būvniecības valsts kontroles biroja izveidi, saskatot birojā mehānismu, ar kuru īstenot vienotu valsts būvniecības politiku, darbojoties tajās jomās, kur pašvaldību būvvaldēm trūkst kapacitātes. Komisija secināja, ka pēc traģēdijas daļēji ir sakārtota būvspeciālistu sertifikācijas sistēma, tomēr izglītības, publisko iepirkumu un būvizstrādājumu tirgus uzraudzības jomā ir jāveic vairāki uzlabojumi. Līdzās ar būvniecību tieši saistītiem jautājumiem kā atsevišķu problēmu komisija izdalīja lobēšanas normatīvā regulējuma trūkumu, kas konkrēti būvniecības nozarē ir veicinājis prasību samazināšanu un uzraudzības vājināšanu.
Twitter konvojs
Iniciatīva aizsākās ar 2022. gada 2. martā, pāris dienas pēc iebrukuma sākuma, publicētu ierakstu Twitter, aicinot ziedot līdzekļus automašīnu nogādāšanai Ukrainā, pēc pašrocīgi nogādātajām pirmajām 9 automašīnām. Vēlāk ziedojumu vākšana tika organizēta caur biedrības "Agendum" kontu, Ziedot.lv un automašīnu ziedošanai pa tiešo. Ziedotā nauda tika izmantota degvielai, lietotu automašīnu un dažāda veida ekipējuma iegādei. Automašīnas līdz Ukrainas robežai nogādā brīvprātīgie, organizējoties regulāros "konvojos".
Hermanis Šells
Hermanis Šells (de, 1850—1906) bija vācu filozofs un teologs. Iestājās par reformētu katolicismu, viņa galvenos rakstus 1898. gadā ievietoja katoļu baznīcas aizliegto rakstu indekā.
Melnā piektdiena (iepirkšanās)
Daudzos veikalos Melnajā piektdienā precēm ir lielas atlaides, veikali sāk darbu daudz agrāk par citām dienām. Kopš 2006. gada Melnajā piektdienā ASV miruši 10 cilvēki un 111 cilvēki tikuši ievainoti, iepērkoties veikalos. Kopš 21. gadsimta sākuma pārdevēji citās valstīs cenšas ieviest Melnās piektdienas apzīmējumu, arī lai konkurētu ar ASV bāzētajiem tiešsaistes iepirkšanās veikaliem.
2021. gada Valkas novada domes vēlēšanas
Vēlēšanu norise
Latvijas Televīzijas ziņu raidījuma Panorāma rubrikā "Tautas panorāma" tika pārraidīts sižets par Valkas novadu, kurā tiek aptaujāti novada iedzīvotāji. Tā kā pēc 2021. gada administratīvi teritoriālās reformas tas kļuva par mazāko novads Latvijā pēc iedzīvotāju skaita, tas bija pirmais no apskatītajiem novadiem rubrikā. Kā lielāko problēmu iedzīvotāji norādīja darbavietu trūkumu, kā arī vēlējās ietvju remontus.
Kandidātu saraksti
tika izlozēti sarakstu kārtas numuri.
Somijas karaliste
Somijas karaliste bija Somijas valsts pārvaldes forma 1918. — 1919. gadā. Lai arī par karali tika ievēlēts Vācijas firsts Frīdrihs Karls fon Hessens, viņš Somijā neieradās un tronī nekāpa. Valsti pārvaldīja reģents.
Paukošana 1896. gada vasaras olimpiskajās spēlēs — florete vīriešiem
Sacensības tika aizvadītas 7. aprīlī. Tās tika aizvadītas Zapionā. Tajās startēja 8 sportisti no 2 valstīm. Šie sportisti tika sadalīti divās grupās, no kurām katras grupas labākais sportists kvalificējās fināla kārtai.
Salaspils viduslaiku pils
Pils apraksts
Ordeņa pils bija uzcelta no dolomīta akmeņiem apmēram 10 m augstajā Daugavas labajā stāvkrastā. Tā bija 40 x 40 m liela kvadrātveida būve ar 17 х 19 metrus plašu iekšējo pagalmu. Ap pili bija izrakts aizsarggrāvis, ieeja bija pāri paceļamam tiltam rietumu pusē. Pie pils vārtiem upes pusē atradās vecākais pils aizsargtornis.
2003.—2004. gada UEFA Čempionu līgas sezona
2003.—2004. gada UEFA Čempionu līgas sezona bija Eiropas spēcīgākā futbola klubu turnīra 49. sezona un 12. zem UEFA Čempionu līgas nosaukuma. Sezona ilga no līdz. Finālspēle norisinājās Arena AufSchalke stadionā Gelzenkirhenē.
Par UEFA Čempionu līgas uzvarētājiem otro reizi kļuva Portugāles klubs Porto, kas finālā uzvarēja Francijas klubu Monaco ar rezultātu 3–0. Pirmo reizi kopš 1987. gada, par Eiropas spēcīgāko klubu kļuva klubs no Portugāles. Pirmo reizi izslēgšanas spēlēs piedalījās 16 klubi.
Egreta
Augāja atjaunošana
Atjaunošanas darbu sākumposmā izskauda invazīvos augus, tos aizvietojot ar vietējām sugām. Lai Egretu sagatavotu vietējo dzīvnieku reintrodukcijai, saliņu 1993. gadā atbrīvoja no žurkām. Kopumā tur ir reintroducētas aptuveni 30 apdraudētas vietējo augu sugas, ieskaitot pudeļpalmu un orkāna palmu. Pēc žurku izzušanas strauji sāka palielināties Egretas melnkoku stādiņu izplatība.
Saprašanās un sadarbības līgums starp Latviju, Lietuvu un Igauniju
Saprašanās un sadarbības līgums starp Latviju, Lietuvu un Igauniju bija starptautisks līgums starp Latviju, Lietuvu  un Igauniju, ko 1934. gada 12. septembrī Ženēvā Tautu Savienības sesijas laikā parakstīja Latvijas Ārlietu ministrijas ģenerālsekretārs Vilhelms Munters, Lietuvas Ārlietu ministrs Stasis Lozoraitis un Igaunijas Ārlietu ministrs Juliuss Seljamā. Kopā ar līgumu noslēdza arī konfidenciālu deklarāciju saistībā ar Viļņas apgabala problēmu.
Sadarbības līgums bija spēkā 10 gadus ar neierobežotu pagarinājumu, ja kāda no pusēm neiebilst.
Tomā
Tomā var būt:
Dārgā Jeļena Sergejevna
"Dārgā Jeļena Sergejevna" (ru) ir 1988. gada padomju filma, kuras režisors un viens no scenārija autoriem ir Eldars Rjazanovs. Filmā galvenās lomas attēlo Marina Nejeļova, Natālija Ščukina, Fjodors Dunajevskis, Dmitrijs Marjanovs un Andrejs Tihomirovs. Filma ir balstīta uz Ludmilas Razumovskas lugu ar tādu pašu nosaukumu.
Mitra Hedžazipūra
Biogrāfija
Par panākumiem turnīros FIDE 2011. gadā viņai piešķīra starptautiskās meistares (WIM), bet 2015. gadā — starptautiskās lielmeistares (WGM) nosaukumu.
Ideālas gāzes likums
Pirmais to izteica francūzis Benuā Klapeirons (Benoît Émile Clapeyron) 1834. gadā. 1874. gadā krievs Dmitrijs Mendeļejevs likumā ieviesa universālo gāzu konstanti R, tā aizvietojot lielo daudzumu specifisko gāzu konstanšu.
Vienādojums
kur:
Psihotropā viela
Psihotropa viela jeb psihoaktīva viela ir bioloģiski aktīva viela, kas ietekmē centrālo nervu sistēmu, izmainot to lietotāja uztveri, garastāvokli, apziņu, izziņu un uzvedību.
Grafisks iedalījuma attēlojums
STIMULANTI
Antiholīnerģiskie Dimenhidrināts Difenhidramīns Skopolamīns Atropīns HALUCINOGĒNI
Narkomānija un negatīvie aspekti
Ir svarīgi diagnosticēt šo vielu radītos traucējumus un uzstādīt profilaktisku un terapeitisku programmu klīniski terapeitiskajos uzstādījumos. Psihotropo un psihoaktīvo vielu radītajiem garīgajiem traucējumiem varētu palīdzēt ārstēšana un atkārtota hospitalizēšana. Pastāv dažādas pieejas kā ārstēt šādus pacientus atkarībā no lietošanas cikla un atkarības pakāpes. Šīs pieejas var iedalīt 3 posmos - profilakse (prevention), ārstēšana (treatment) un rehabilitācija (rehabilitation).
Kagaiņi
Kagaiņi ir apdzīvota vieta Cēsu novada Vecpiebalgas pagastā. Atrodas pagasta rietumu daļā 6,1 km no pagasta centra Vecpiebalgas un 127,3 km no Rīgas.
Apdzīvotā vieta atrodas pie autoceļa V344 (Spuldzēni–Nāgeles).
Didzis Šmits
Dzīvesgājums
Darbojies kā lobists. Bijis Latvijas Zivrūpnieku asociācijas prezidents (ievēlēts 2006. gada nogalē) un Latvijas Pārtikas uzņēmumu federācijas padomes priekšsēdētājs, kā arī Eiropas Krabju zvejas asociācijas vadītājs.
Ļevs Kameņevs
Dzīvesgājums
Dzimis kā Leo Rozenfelds (Розенфельд) 1883. gadā Maskavā vilcienu vadītāja Borisa Rozenfelda ģimenē. 1901. gadā iestājās KSDSP. 1902. gadā iepazinās ar Ļeņinu un kļuva par viņa līdzgaitnieku. 1908. gadā emigrēja no Krievijas un iepazinās ar savu pirmo sievu - Trocka māsu Olgu Bronšteinu. 1914. gadā atgriezās Krievijā, tomēr 1914. gada novembrī tika izsūtīts uz Sibīriju. Atbrīvots pēc Februāra revolūcijas. 1917. gadā atgriezās Petrogradā un kopā ar Staļinu bija viens no boļševiku partijas vadītājiem Petrogradā.
Nikola Vlašičs
Nikola Vlašičs (hr, dzimis ) ir horvātu futbolists, spēlē pussarga pozīcijā, Horvātijas futbola izlases dalībnieks. Kopš 2023. gada Vlašičs pārstāv Itālijas A sērijas komandu Torino.
Kāmenca
Kultūra
Kāmencā atrodas Lesinga muzejs un Rietumlauzicas muzejs. Vācu grupa Silbermond tradicionāli noslēdz savas pasaules tūres Kāmencas pilsētā.
2004. gada Eiropas čempionāta futbolā dalībvalstu sastāvi
Treneris: Oto Baričs
Treneris: Džovanni Trapatoni
Atlantiksitija
Atlantiksitija ir pirmā pilsēta ASV, kurā ticis izveidots dēļu segums pie pludmales, tika atvērts 1870. gada jūnijā. 1976. gadā, iedzīvotāji ar referenduma palīdzību izlēma par azartspēļu legalizēšanu pilsētā un 1978. gadā tika atvērts pirmais kazino. Kopš tā laika pilsēta ir pazīstama ar kazino un pludmalēm. Atlantiksitija tiek saukta par "austrumu krasta azartspēļu galvaspilsētu", pilsētā pašlaik ir 12 kazino, kuros 2011. gadā strādāja apmēram 33 tūkstoši darbinieku un kuriem bija 28,5 miljoni apmeklētāju, no azartspēlēm tika gūti 3,3 miljardus dolāru lieli ieņēmumi. Tāpat Atlantiksitijā kopš 1921. gada notiek Miss America skaistumkonkursa fināls.
Progress-M
2009. gadā Progress-M aizvietoja modernizēts kravas kuģis Progress M-M (11F615A60) ar ciparu vadības sistēmu.
Žeroms Boatengs
Vācijas futbola izlasē Boatengs debitēja spēlē pret Krievijas izlasi. Viņš kļuva par pirmo Vācijas izlases futbolistu, kas savā debijas spēlē tika noraidīts no laukuma. Vācijas izlases sastāvā bija 2010. gada FIFA Pasaules kausā, 2012. gada Eiropas čempionātā, 2014. gada FIFA Pasaules kausā un 2016. gada Eiropas čempionātā. Žeroma pusbrālis Kevins Prinss Boatengs pārstāv Ganas izlasi.
Sasniegumi
Vācija
Juris Latišs
Juris Latišs ar bobsleju sāka nodarboties 1999. gadā. 2003. gadā viņš, būdams Jāņa Miņina stūmējs, izcīnīja 5. vietu Pasaules junioru čempionātā divnieku konkurencē un 7. vietu četrinieku konkurencē. 2004. gadā izcīnīja uzvaru Pasaules junioru čempionātā Jāņa Miņina ekipāžā gan divnieku, gan četrinieku discpilīnā. Latišs piedalījās arī Pasaules čempionātā četrinieku konkurencē, kur izcīnīja 9. vietu, kā arī vairākos Pasaules kausa posmos.
Kaķīši (nozīmju atdalīšana)
Kaķīši var būt:
Ni Šicjuņa
Biogrāfija
2015. gada jūlijā Ķīnas zonas turnīrā dalījusi 2.-3. vietu ar Džai Mo (uzvarējusi Taņa Džunji) un iekļuvusi 2017. gada Pasaules sieviešu šaha čempionātā pēc izslēgšanas sistēmas. Tā paša gada oktobrī Pekinā uzvarējusi pirmajā Āzijas universitāšu šaha čempionātā. 2016. gadā Abū Dabī uzvarējusi Pasaules universitāšu šaha čempionātā.
2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lilitu Mkrtčjanu, 2. kārtā uzvarējusi Valentīnu Guņinu, 3. kārtā uzvarējusi Natāliju Pogoņinu, bet ceturtdaļfinālā zaudējusi Aleksandrai Kosteņukai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Natālijai Žukovai, bet 2. kārtā zaudējusi Aleksandrai Kosteņukai.
2021. gada Ķekavas novada domes vēlēšanas
'''2021. gada Ķekavas novada domes vēlēšanas''' notika 2021. gada Latvijas pašvaldību vēlēšanās. Šīs bija pirmās vēlēšanas kopš 2021. gada administratīvi teritoriālās reformas jaunizveidotajā Ķekavas novadā. Vēlēšanās piedalījās 10 kandidātu saraksti, kas kopā sastāvēja no 197 kandidātiem.
Čerņihivas bombardēšana
Izmeklēšana
Human Rights Watch (HRW) neatrada nekādus pierādījumus par "nozīmīgu [militāru] mērķi krustojumā vai tā tuvumā, kad tam tika trāpīts, ... norādot uz potenciāli apzinātu vai neapdomīgu nekritisku uzbrukumu". HRW aicināja Starptautisko krimināltiesu Ukrainā un Apvienoto Nāciju Organizācijas Izmeklēšanas komisiju lemt, vai ir noticis kara noziegums, un saukt pie atbildības vainīgās personas. HRW izmeklēšana ietvēra telefonintervijas ar trim lieciniekiem un diviem citiem Čerņihivas iedzīvotājiem, kā arī 22 video un 12 fotogrāfiju analīzi. HRW aptaujātie liecinieki paziņoja, ka nezināja par militāriem mērķiem vai operācijām.
Džai Mo
Biogrāfija
2008. gadā uzvarējusi Pasaules junioru šaha čempionātā U12 vecuma grupā, apsteidzot otrās vietas ieguvēju Filicu Osmanodju. 2014. gadā uzvarējusi Ķīnas sieviešu šaha čempionātā B grupā un dalījusi 5.-9. vietu Pasaules junioru šaha čempionātā U20 vecuma grupā (uzvarējusi Aleksandra Gorjačkina). 2015. gada jūlijā Ķīnas zonas turnīrā dalījusi 2.-3. vietu ar Ni Šicjuņu (uzvarējusi Taņa Džunji) un iekļuvusi 2017. gada Pasaules sieviešu šaha čempionātā pēc izslēgšanas sistēmas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Aleksandrai Gorjačkinai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Olgu Girju, bet 2. kārtā uzvarējusi Nino Baciašvili, bet 3. kārtā zaudējusi Dzjui Veņdzjuņai. 2021. gada maijā ierindojusies 6. vietā Ķīnas sieviešu šaha čempionātā. 2022. gada novembrī Dzjansu izcīnījusi 4. vietu Ķīnas sieviešu šaha čempionātā.
Sekmīgi pārstāvējusi Ķīnas komandu lielākajos komandu šaha turnīros:
Ivans Goļicins
No 1560. gada bija vojevoda dažādās Krievijas pilsētās (Tulā, Dedilovā, Rjazaņā). No 1574. līdz 1577. gadam komandēja pulkus Muromā, Serpuhovā, Tallinā, Kalugā. Livonijas kara laikā komandēja krievu spēkus Cēsu kaujā. Bēga no kaujas lauka, tomēr sodīts netika, un 1579. gadā atkal komandēja karaspēku cīņās pret Stefanu Batoriju. No 1580. līdz 1582. gadam — vojevoda Novgorodā un Pleskavā.
Matrikss atjaunots
"Matrikss atjaunots" (en) ir 2003. gada ASV zinātniskās fantastikas asa sižeta filma, kuras režisori ir Māsas Vačovskas. Filmā galvenās lomas atveido Kiānu Rīvss, Lorenss Fišbērns, Kerija Anna Mosa, Hugo Vīvings, Džada Pinketa Smita un Glorija Fostere. Tā ir flimas "Matrikss" turpinājums un filmu sērijas "Matrikss" otrā filma.
Bjerns Vesterlunds
Bjerns Vesterlunds ar pirmo sievu Gretu Anitu Lehto (Greta Anita Lehto) apprecējās 1939. gadā. Viņa mira 1961. gadā. 1964. gadā Vesterlunds apprecējās ar Airi Jauhiainenu (Airi Jauhiainen). Bjernam Vesterlundam bija seši bērni: Kristians (Christian, dzimis 1940. gadā), Ēriks (Eric, 1941), Anita (Anita, 1945), Pērs (Per, 1950), Tarja (Tarja, 1960), Torstens (Torsten, 1964).
Valstu uzskaitījums pēc alus patēriņa uz vienu iedzīvotāju
Valstu uzskaitījums pēc alus patēriņa uz vienu iedzīvotāju ir uzskaitījums, kurā uzskaitītas valstis pēc alus patēriņa uz vienu iedzīvotāju viena gada laikā. Uzskaitījums veikts pēc jaunākajiem pieejamajiem datiem.
Pols Robinsons
Karjera
Anglijas futbola izlases sastāvā debitējis 2003. gadā, spēlē pret Austriju. Piedalījies 2004. gada Eiropas čempionātā un 2006. gada FIFA Pasaules kausā.
Sasniegumi
Tottenham Hotspur
Eiroskeptisms
Eiroskeptisms, eiroskepticisms jeb eiroskepse ir nosaukums, ko attiecina uz viedokļiem, kas ir kritiski pret Eiropas Savienību. 2007.—2010. gada globālās finanšu krīzes laikā 2009. gadā izdarītā Eurobarometer aptaujā vismazākais atbalsts dalībai ES bija Latvijā (25% dalību ES vērtēja kā pozitīvu savai valstij), Lielbritānijā (28%) un Ungārijā (32%). 2011. gadā veiktā aptaujā eirooptimisti bija mazākumā četrās valstīs: Lielbritānijā, Ungārijā, Grieķijā un Austrijā. Latvijā aptaujātie bija vienmērīgi sadalīti tajos, kas uzskatīja, ka Latvijai ir labums no ES un tajos, kas uzskatīja, ka nav (47% un 47%).
Gibraltāra gubernatoru uzskaitījums
Gibraltāra gubernators ir Lielbritānijas (Apvienotās Karalistes) monarha Britu aizjūras teritorijas Gibraltārā pārstāvis. Gubernatoru ieceļ monarhs pēc Lielbritānijas valdības ieteikuma. Gubernators ir de facto valsts vadītājs, un viņš ir atbildīgs par Gibraltāra galvenā ministra oficiālu iecelšanu kopā ar citiem Gibraltāra valdības locekļiem pēc vispārējām vēlēšanām. Gubernators kalpo kā Gibraltāra militāro spēku virspavēlnieks un ir atbildīgs par aizsardzību un drošību.